স্টাফ রিপোর্টার ॥ হবিগঞ্জের স্থানীয় প্রিন্ট, ইলেক্ট্রনিক ও অনলাইন মিডিয়ার সাংবাদিকদের সঙ্গে মতবিনিময় করেছেন নবাগত পুলিশ সুপার জয়দেব কুমার ভদ্র। গতকাল সোমবার বেলা সাড়ে ১২টা থেকে দেড়টা পর্যন্ত পুলিশ সুপারের সম্মেলন কক্ষে এ মতবিনিময় সভা অনুষ্ঠিত হয়। সভায় পুলিশ সুপার জয়দেব কুমার ভদ্র বলেন- অবাধ তথ্য প্রবাহের এ যুগে সাংবাদিকদের কন্ঠরোধ করা হবে না। তাদেরকে পুলিশ বিভাগের পক্ষ থেকে প্রয়োজনীয় তথ্য দিয়ে সার্বিক সহযোগিতা করা হবে। তথ্য যত জানবে তত জনগণ সচেতন হবে। সাংবাদিকদের বক্তব্যে বিভিন্ন পরামর্শের বিষয়ে তিনি বলেন- হবিগঞ্জের দাঙ্গা-হাঙ্গামা, জুয়া খেলা, যৌন হয়রানী, পাসপোর্ট অফিসে দালালী বন্ধে ও যানজট নিরসনে প্রয়োজনীয় উদ্যোগ নেওয়া হবে। তিনি বলেন- পুলিশ কোন কোন ক্ষেত্রে ব্রিটিশ আমলের মতোই শাসক গোষ্ঠির অধীনস্থ হয়ে ...